
Hallgatói érdekvédelmi politika a Facebookon

Hallgatói érdekvédelmi politika a Facebookon
Kutatásom témája a Facebook, mint politikai kommunikációs csatorna. Ezt a közösségi oldalt
elsősorban a hallgatói önkormányzatok érdekvédelmi politikájának eszközeként vizsgáltam.
Kézenfekvő következtetésnek látszik, hogy a mai egyetemi hallgatókat - az Y generáció tagjait -a
legkönnyebben ezen az úton lehet elérni és szükség szerint érdekvédelmi célok érdekében
mozgósítani. Kérdés azonban, hogy mennyiben képesek a gyakorlatban a hallgatói
önkormányzatok élni ezzel a lehetőséggel. Vizsgálatom középpontjában az SZTE hallgatók 2011
őszi tandíjellenes tiltakozó akciója állt, amit a szegedi HÖK Facebook kommunikációjának
általános jellemzése és más magyar egyetemek példája egészít ki.
Szükségesnek látom jelezni, hogy az érdekvédelmi Facebook kommunikáció vizsgálatának gondolata és maga a kutatómunka már a 2011-es diákmegmozdulások után elindult. A 2012 decemberi események tovább növelték ennek a területnek a politikai kommunikációs relevanciáját. Úgy véltem, hogy a végleges változatban reflektálnom kell ezekre is.



